मुळातली विरहणी, मारवाडीत अशी आहेः
नातो नामको जी म्हांसूं तनक न तोड्यो जाय।।
पानां ज्यूं पीली पडी रे लोग कहैं पिंड रोग।
छाने लांघण म्हैं किया रे राम मिलण के जोग।।
बाबल बैद बुलाया रे पकड दिखाई म्हांरी बांह।
मूरख बैद मरम नहिं जाणे कसक कलेजे मांह।।
जा बैदां घर आपणे रे म्हांरो नांव न लेय।
मैं तो दाझी बिरहकी रे तू काहेकूं दारू देय।।
मांस गल गल छीजिया रे करक रह्या गल आहि।
आंगलिया री मूदडी म्हारे आवण लागी बांहि।।
रह रह पापी पपीहडा रेपिवको नाम न लेय।
जै को बिरहण साम्हले तो पिव कारण जिव देय।।
खिण मंदिर खिण आंगणे रे खिण खिण ठाडी होय।
घायल ज्यूं घूमूं खडी म्हारी बिथा न बूझै कोय।।
काढ कलेजो मैं धरू रे कागा तू ले जाय।
ज्यां देसां म्हारो पिव बसै रे वे देखै तू खाय।।
म्हांरे नातो नांवको रे और न नातो कोय।
मीरा ब्याकुल बिरहणी रे हरि दरसण दीजो मोय।।९।।
संदर्भ : पांडुरंग (आतिवास)
धन्यवाद आतिवास, आपल्या मुळेच तयार झाला हा उन्मुक्त अनुवाद!
